Document ID: /roh_data/filtered/fineweb-2-filterrobots_roh.jsonl.gz/51552

Sco il chantun scriva – duain las otg scolas resguardar en spezial la realitad linguistica da la regiun, nua che la scola sa chatta mintgamai.
Las otg scolas medias privatas cun incaricas da prestaziun èn:
- Academia Engiadina
- Scola media evangelica Schiers
- Gimnasi ed internat claustra da Mustér
- Scola media spezialisada e commerziala dal Center da furmaziun Surselva
- Institut Otalpin Ftan
- Lyceum Alpinum Zuoz
- Scola media svizra alpina Tavau
- Fundaziun gimnasi da sport Tavau
Sco quai che la regenza scriva è la Scol'auta da pedagogia a Cuira il mument vid elavurar in concept per in «Center da linguas». Quel vegn ad organisar curs da lingua tranter auter per rumantsch e per talian – ed introducir il certificat da lingua per il rumantsch. Las scolas medias vegnian integradas en questa lavur da concept, hai num en la communicaziun.
Per promover il rumantsch è la Scola chantunala plinavant vid sviluppar in project d'emprender sin distanza. Uschia duessan elements d'instrucziun da la Scola chantunala era esser accessibels per las scolas medias privatas, cun agid d’instruments digitals.